LidanRubinov/Halacha-QA huggingface dataset:
שאלה: שאלת המשך - עד 120: לרב על התשובה. א. בחזקוני לא מצאתי. ב. את דברי הנצי"ב לא הבנתי, שכתב ש יתקלקל עוד למדרגה פחותה.? האם הסבר הרב הוא פשט דברי הנצי"ב? ג. מדובר לפני המבול, והרי לאחר המבול חיו אנשים רבים יותר ממאה ועשרים שנה? ד. גם אם הכוונה לירידת הדורות במשך זמן עד שהמספר ייעצר על 120 שנה, אימתי זה קרה? למשל בדברי הימים ב,כד מסופר שיהוידע מת בן 130 שנה. השאלה נשאלה בהמשך לשאלה "לאחר "עד 120"
תשובה: א. חזקוני על הפסוק אבל בדיבור המתחיל "בשגם הוא בשר": "לפיכך יש לקצר ימיו ולא יחיו עוד כאשר חיו עד עכשיו". ב. כן. הוא כותב במפורש שחיי האדם לא יהיו יותר ממאה ועשרים שנה. כך גם מסבירים בהוצאה עם ההערות. ג. יחידים חיו הרבה שנים אבל בני האדם ככלל חיו רק עד 120 שנה, לפי שיטתם. לפי פירוש רש"י על הפסוק, המאה ועשרים שנה הם הגבלה לפני המבול ולא קיצור חיי האדם. ד. כנ"ל, יחידים חיים גם יותר אבל לא כלל האנושות.
שאלה: מות ציפורה אשת משה: מדוע לא מוזכר בתורה מותה של ציפורה אשת משה, כמו שלמשל מוזכרת מיתתה של שרה ושל רחל, הרי בודאי שלעובדה זו יש משמעות?
תשובה: השאלה, לא מדוע לא הוזכרה מיתת ציפורה אלא מדוע הוזכרו מיתת רחל וכו'.
שאלה: אמונה מנגד לרפואה: הרב אני לוקח כבר כחצי שנה תרופה נגד נשירת שיער, וזה די התחיל לעזור. תוך כדי אני גם מתפלל על זה לה כי זה מאוד חשוב לי. לאחרונה החלטתי להפסיק לקחת כי חשבתי שבזה שאני לוקח את הטיפול התרופתי זהו חסרון באמונה שלי בה,כאילו שאני משתמש בתרופה ולא מאמין שה יכול לרפא את הכל לבד. השאלה האם זה אכן נכון המחשבות שהיו לי? האם זה ר להמשיך לקחת את התרופה? ושבת
תשובה: לפי דבריך, מי שלוקח תרופה להורדת לחץ דם זה פגם באמונה, הקב"ה יעזור לו שלא יהיה לו התקף לב. כתוב בתורה "ורפא ירפא", ולמדו ח : מכאן שניתנה רשות לרופא לרפא. סדר מציאות החיים היא שאדם שיש לו בעיה רפואית פונה לרופא ומקבל את הטיפול שיבריא אותו. כך גם בעניין שלך, אם יש דרך לטפל בעניין הדבר מותר. מה שאתה עושה הוא הדבר הנכון, שהרי כתוב שלפני נטילת תרופה אדם צריך להתפלל לה' שהתרופה הזו תעזור לו.
שאלה: דין כף בשרית שנגעה בכלים חלביים: ואם הכלים היו קרים והכף חמה? השאלה נשאלה בהמשך לשאלה "דין כף בשרית שנגע בכלים חלביים"
תשובה: השאלה היא האם הבשר נגע בכלי החלבי כשהוא היה רותח. אם רק הכף הייתה חמה והבשר נשאר קר אין צורך להכשיר.
שאלה: חשיפת פרטים ע"י גורם שלישי: חברה של אשתי ביקשה פרטים על בחור שמתגורר בשכנותינו, שעבר משבר נפשי והתאשפז. אשתי אמרה שעדיף לדבר איתי כי אני מכיר את הבחור יותר טוב, באותו הזמן, למזלי, לא הייתי בבית והייתה לי שהות להתייעץ עם מורה הוראה. שמעתי בשם הרב שהבחור יותר טוב שיסתיר את העובדה שהוא התאשפז, אך מישהו אחר שמבקשים ממנו מידע בעניין, צריך לומר לבחורה מיד שהבחור התאשפז. לא היה לי לב לומר לבחורה שהבחור התאשפז. ביקשתי מהבחורה שתספר על עצמה. אח"כ ביקשתי ממנה שתגיד איזה בחור היא מחפשת, ובסוף אמרתי לה שנראה לי שזה לא מתאים וסיימתי את השיחה מבלי לחשוף דבר על הבחור. תהיתי האם עשיתי טוב, ורציתי לשאול האמנם, ואם לא אז מה צריך לעשות במצב כזה. חיפשתי תשובות מהאתר וראיתי (תשובה לשאלה 51780) שהרב אמר שמותר למישהו שרצה להכיר מישהו לבחורה שעברה משבר נפשי, שהרב התיר להסתיר את העובדה מהבחור. עוד ראיתי בתשובה לשאלה 67612, שבחור שעבר אישפוז פסיכיאטרי והגדיר את מצבו כטוב, שאל בין היתר האם ניתן להוציא ממון ממישהו שהזיק לו בשידוך, והרב ענה שמי שהזיק לו ייתן את הדין, אך לא ניתן להוציא ממון. כדאי לציין שמצבו של הבחור אינו כל כך טוב. לפני האשפוז הוא עבר בעבודה מסודרת והרוויח טוב, אבל לאחר האישפוז הוא התחיל לקבל כספים מהביטוח והוא אינו עובד ואינו עוסק ביישובו של עולם מפני שהוא מעדיף לקבל כסף מהביטוח, ולדעתי, הוא גורם בכך נזק לעצמו. אילו מצבו היה טוב יותר (כמו הבחור משאלה 67612), הייתי נוטה להמליץ עליו ולא לספר שהוא עבר משבר, אם היה מותר לי לעשות את זה. השאלה נשאלה בהמשך לשאלה "אישפוז פסיכיאטרי"
תשובה: אני הטלתי את חובת ההודעה על הבחור. אולם במקרה שלך, שהוא חמור במיוחד, נראה לי שיש צורך לספר באופן כללי לבחורה לפני הפגישה.
שאלה: שמירת מנהג בקריאת ספר תורה: אני נוהג כמנהגי האשכנזים, שכן כך נהגו אבותי, וכבעל קורא הקפדתי לקרוא בספר כתב אשכנזי. והנה הוקם מנין שספר התורה הקבוע הוא כתב ספרדי. 1. האם עלי להמשיך להקפיד במנהג אבותי? 2. האם מותר לי מידי פעם לבוא ולקרוא בספר הספרדי? 3. ואם כן, האם עלי לבוא לבית הכנסת האשכנזי ולקרוא ביחיד כמנהגי? בכבוד התורה
תשובה: 1. במצב המתואר, במהלך השנה אתה יכול גם לשמוע קריאה ספרדית ותצא ידי חובה אבל בפרשת זכור צריך להקפיד לשמוע את הנוסח שלך ולכן עליך לשמוע קריאה אשכנזית בפרשת זכור. 2. כן, חוץ מפרשת זכור. 3. לא, רק בפרשת זכור עליך לשמוע את הקריאה כמנהגך, ואם אין אפשרות במנין אז ביחיד.
שאלה: מנהג וסדרי ישיבה בבית כנסת: אני נוהג כמנהג אשכנז. והנה במנין חדש שהוקם בבית מדרש חדש נוהגים רי הישיבה כספרדים. האם יש ענין לשנות מנוהג המקום ולסובב כסא לכוון ירושלים, כי כך מנהג אשכנז, או שיש ענין להראות אחדות ולא לשנות? רוב ככל המתפללים האשכנזים לא משנים את סדרי הישיבה. ביקרא דאורייתא
תשובה: אפשר להישאר כמו כולם, כי מפני דרך ארץ אין לשנות מהציבור. אמנם בתפילת העמידה רק לכיוון ירושלים.
שאלה: סעודת הודיה ע"ש הושע בן בארי: מה מקורה של סעודת הודיה לזכרו של הושע בן בארי, ומה הקשר דווקא לשמו?
תשובה: מצאתי עניין זה בספר סגולות ישראל מערכה ח, אות יג מאת הרב שבתאי ליפשיץ "חולה קבלה בידנו מהה"ק מרן מהריעי  צ מלובלין זי ע באם יש לאדם חולה בתוך ביתו יקבל ע ע אשר בעת ישוב החולה לאיתנו הראשון אזי יעשה ביום ג' הראשון מימי השבוע לנשמת הושע בן בארי סעודה עבור ת ח ויראי ד  ויותר שיקבל החולה בעצמו הקבלה הנ"ל וקודם הקבלה יאמר המקבל הב  פסוקים מישעיה ק  ח  וכי יאמרו אליכם דרשו אל האובות ואל הידענים המצפצפים והמהגים הלא עם אל אלקיו ידרוש בעד החיים אל המתים לתורה ולתעודה אם לא יאמרו כדבר הזה אשר אין לו שחר ע כ (ס  בארת המים) ועיין בסה ק לקוטי תורה והש ס ע' אמור שכ"כ בשם הה"ק משיח ד  מרן הבעש ט זללה ה ועיין בספרי  ברית אבות  בקו"נ ישיע הבן אות י ד מ ש שם:". ובמדרש על ספר הושע מובא: "וגם אני נתתי לכם נקיון שנים - א"ר חנה בר שלמיה משמיה דרב כיון שנתמעטו שניו של אדם נתמעטו מזונותיו שנאמר וגם אני נתתי לכם נקיון שנים וגו'". וכנראה שהאדם בשעת מחלתו מנדב מזונות לתלמידי חכמים, שכשיתרפא וישובו מזונותיו הוא לא ישמור אותם לעצמו אלא יהנה בהם חכמים. ובמיוחד שכתוב שהצדקה מצילה ממחלה. ועוד כתוב במדרש שם, שהצדיקים מצילים את הרשעים מעונשם.
שאלה: הזכרת נשמות בשבת מברכים: איך אומרים הזכרת נשמות, למנהג האשכנזים, אם היארצייט הוא בשבוע הראשון של החודש, כך שהשבת שלפני היארצייט היא בדרך כלל שבת מברכים שהרמ"א כותב שלא אומרים הזכרת נשמות?
תשובה: תגיד במנחה.
שאלה: בישול בשבת: לרב. יש נפקא מינה לשאלתי--שזה קורה לי הרבה פעמים. למה אסור להכניס תבשיל לתנור בערב שבת-5 דק לפני שבת,שאינו מבושל--ולא יהיה כמו כול מלאכה שנעשית בשבת אוטומטית ומותר?--(אמא שלי לא דתייה-וכך היא מבשלת) ועוד, אם היא אופה עוגה חלבית. צריך בדיעבד 24 שע --אך אם בלע איסור,כגון חזיר.24 שע עוזר בדיעבד גם?
תשובה: לא כל אוטומציה מותרת. 1. בפרט בבישול חששו חכמים לתקלות ולכן דרשו שהאוכל יהיה מבושל לפני שבת או שיונח על מקום שאין כל חשש לויסות. 2. חלב הוא דבר כשר אסור רק לערבו עם בשר שגם הוא כשר. משא"כ בשר לא כשר.
שאלה: בנות הדלקת נרות החנוכיה: האם בנות חייבות להיות נוכחות בהדלקת נרות החנוכיה?
תשובה: אומנם אפשר לצאת ידי חובה גם שלא בנוכחות בני הבית אך לא ראוי לעשות כן לכתחילה. אם ההדלקה בתוך הבית, פרסומי ניסא הוא בנוכחות בני הבית ובלעדיהם אין לברך.
שאלה: קיזוז 5 שנים מאברהם: איפה מופיע שקיזזו 5 שנים מאברהם אבינו? היה צריך לחיות 180 שנה כמו יצחק בנו.
תשובה: עיין ברש"י על בראשית, פרק כה, פסוק ל. בברכת התורה, WWW.Yeshiva.org.il
שאלה: חילול שבת ועונשו: לכבוד הרב שליט"א ירבה השם ימיך בטוב ושנותיך בנעימים. האם ניתן לקשר בין עבירה מסויימת לעונש שהגיע בעקבותיה? לדוגמא: האם ניתן לומר שאנשים שנסעו בשבת ועשו תאונה ומתו. מתו בגלל חילול השבת או שמא אלו חשבונות שמיים ומתו בגלל דבר אחר? אשמח אם הרב יכתוב מקור לדבריו
תשובה: אכן צריך לחפש את הקשר. עיין רמב"ם בהלכות תענית פרק א'
שאלה: לימוד לעומקה של תורה: רבותינו מפליגים בשבח לימוד התורה כיצד הוא מקיים ומרומם את העולם וכיצד הקב"ה "משתעשע" עם לימוד התורה ושמח כשיהודי לומד תורה בעולם הזה. בטרם אשאל את השאלה אקדים שאני עצמי אברך הלומד תורה ומשתדל להיות מחובר לתורה כמה שביכולתי. אך לעיתים, דוקא מתוך לימוד התורה, נראה כי התורה נכונה ואמיתית אך לא ברור מה העומק שיש בדברים שביכולתו לקים את העולם עד שאמרו ח "לא נברא העולם אלא כדי שיעסקו בתורה". בודאי שניתן לתרץ שכל הלכה והלכה יש בה עומק לפנים מעומק אך אנו לא מודעים לעומק זה, אם כן, כיצד ניתן לראות את עומקה של תורה?! וכן אם נאמר שסודות התורה ולימוד הקבלה הוא העומק הגדול והמשמח כיצד ניתן לשמוח מי שלא לומד את סודות התורה? וכן לא ברור מדוע הקב"ה שמח ומשתעשע (כדברי נפש החיים בשער ד) כשאנו לומדים תורה ועוסקים בהוויות אביי ורבא?
תשובה: : כפי שכתבת, השמחה בלימוד תורה משום שהתורה היא גילוי חכמתו של הקב"ה. חכמתו של הקב"ה מחד היא כל כך עליונה ומאידך כל כך מלובשת בכל הלבושים שיכולים להתאים את גודל התורה גם לשכל האנושי המוגבל. התורה היא יותר מאור השמש אבל גם לא פחות כאור הנר הקטן. זהו הדבר המיוחד בתורה שהוא סולם מוצב ארצה וראשו מגיע השמימה. התיקונים הגדולים ביותר מבחינה מוסרית שנעשו בעולם הם מכוח התורה. אם כן, מדובר גם על דבר שהוא בשמי שמים וגם בתחתיות ארץ. והכל מחובר, אותו אומר, אותו גודל.
שאלה: תפילין וגוף נקי: הבנתי שיש חובה שהניח תפילין רק על גוף נקי. אם כן, השאלה שלי היא מה היא ההגדרה של גוף נקי? מישהו אמר לי שהכוונה היא שצרכים. אם זו באמת הכוונה, אז האם שימוש בנייר טואלט מספיק? האם עליי להתקלח בכל בוקר לפני הנחת תפילין?
תשובה: שימוש בנייר מספיק אם מנקים טוב (לא צריך להגזים). לא צריך להתקלח כל בוקר לפני הנחת תפילין.
שאלה: לאחר הפסקת חשמל בשבת: השבת הייתה הפסקת חשמל שנמשכה כשעתיים ונבעה מחוט חשמל שנפל. התקשרו לחברת חשמל ע"מ שיבואו לתקן (במושב יש הרבה זקנים בודדים שנתמכים במכשירים שונים לרפואה ויש חשש סביר לפיקוח נפש במידה ולא יהיה חשמל). השאלה לגבי: א. חמין שהונח על הפלטה - במידה והיה מבושל כל צרכו (למרות שברור שבישול נוסף עד הבוקר לא מזיק לטעם אלא משביח אותו (אא"כ נשרף). ב. מים במיחם - שעקב הכמות והחום שבו הם נתונים לא התקררו לגמרי, האם יהיה מותר להשתמש או לא?
תשובה: מותר להשתמש.
שאלה: לבכות בשבת: האם ישנו איסור לבכות בשבת?
תשובה: אין לבכות בשבת. אם הבכי מועיל לאדם להפיג את צערו - מותר.  שו"ע רפח ומ"ב ד
שאלה: נישואים לא תקינים: אני נשואה לבעלי כ- שנתיים וחצי. לי יש ילד מנישואים ראשונים. לבעלי יש ילדה מנישואים ראשונים. ומהנישואים השניים של שתינו יש לנו ילדה משותפת. בעיקרון יש שתי ילדים שלי שחיים איתנו. הזוגיות שלנו כל פעם במצב ירידה והלכנו להמון טיפולים זוגיים ולא עזר לנו שום טיפול. יש לנו בעיות בחיי אישות, בעיות בכלכלה, בעיות בכל מה שקשור לזוגיות שלנו. אין הבנה. אז איך כן אפשר להציל חיי זוגיות הזאת ולא להתגרש? אני לא דוגלת בגירושים כי עברתי את זה וזה לא נעים ואפילו קשה. אז מה כן יכול להציל קשר כמו שאני נמצאת בו ששום דבר לא יכול להציל את הנישואים האלה ותמיד מה שגורם לנו להישאר ביחד זה הילדים והם רואים הכל בבית, את המריבות והכל. השאלה נשאלה בהמשך לשאלה "נישואים כושלים או גרושין?"
תשובה: : כפי שכתב לכם הרב, כדאי מאד לקבל יעוץ טוב. לבנתיים כדאי מאד לא לראות את החיים בצורה של שחור ולבן. ללמוד להכיר בכך שיש דברים טובים בו ודברים קצת פחות טובים. כך גם בין בני זוג יש חלקים שבהם הם חזקים וזה גם הדבר שגרם להם לבחור אחד בשני. לא כל הרגעים ביניכם גרועים. צריך להשתדל שאת הרגעים הטובים להעצים ולהגדיל ושהם יהפכו לעיקר החיים. יש דרך ללמוד שגם כשרבים אפשר לסיים לריב ולהגביל אותו לזמן, למקום ולנושאים.
שאלה: מיקום החנוכיה בבית נמוך: לביתנו יורדים במדרגות. האם עדיף לשים את החנוכיה בראש המדרגות הללו על פתח החצר סמוך לכביש או בחלון הפונה לדלת השכנים (שאז רק הם יראו חוץ מבני ביתי)?
תשובה: עדיף למעלה, אם אין חשש שהחנוכיה תיגנב או יכבו את הנרות.
שאלה: ילד שנולד לרווקה: האם ילד ממזר נחשב רק מאישה נשואה או גם מגבר נשוי שיוצא עם רווקה? ואם לא, אז איך מוגדר ילד כזה ומה אומרת על זה התורה?
תשובה: לפני שנענה על עצם הדין של הילד שנולד מגבר נשוי ורווקה, חשוב לנו לציין שמציאות כזו בה גבר נשוי "יוצא" עם רווקה כדבריך, הינה מציאות שלילית ביותר הן מבחינה מוסרית והן מבחינת ערכיה הבסיסיים ביותר של תורתינו הקדושה שהרי לפי הנראה מהשאלה מדובר במקרה זה בבגידה של הגבר באשתו הנשואה ובשותפות לדבר לעבירה זו של הרווקה, שבוחרת לחיות חיים עם גבר שלא במסגרת נישואין. קל וחומר כשמדובר על כך שקשר זה הוביל גם ל - ולד מחוץ לנישואין של אותה רווקה ותוך כדי נישואין לאשה אחרת, של אותו הגבר. לכן מוטלת החובה המוסרית וההלכתית הן על הגבר הנשוי והן על הרווקה לחזור בתשובה, ולפתור את העניין במהרה, וה' רחום יכפר עוון. ומכל מקום לענין עצם הדין של הילד מסתמא דינו הוא כדין בן הנדה, שההלכה (בשולחן ערוך אבן העזר סימן ד סעיף יג) לגביו אומרת שאין דינו כממזר שהרי לא נולד מאיסור ערווה החמור (כמו באיסור אשת איש וכיוצ"ב) אלא הוא ולד כשר בקהל (אפילו לכהונה). אך עם זאת מבואר בהלכה (שם) שולד זה הינו פגום ואין משפחתו מיוחסת וראוי להרחיק מהם (שם בבית שמואל סעיף קטן ט"ו על השולחן ערוך). הרב אברהם אחיה שוקרון
שאלה: אבי הבן כסנדק: רציתי לשאול האם אבי התינוק יכול להיות הסנדק? אבא של בעלי לא חי ואבא שלי היה הסנדק של בני הבכור אז חשבנו שאולי בעלי יהיה הסנדק. ושבוע טוב.
תשובה: האבא יכול להיות סנדק. שתזכו לגדלו לתורה ומעשים טובים, הרב בנימין במברגר
שאלה: הפרשת תרומות ומעשרות במוסד ציבורי: במוסד חינוכי ישנם מספר עצי פרי. התלמידים יכולים לקטוף או לאסוף פירות שנשרו. כיצד נמנע מאכילת טבל (בהנחה שהתלמידים לא ידעו לעשר) כאשר הפירות נאכלים בתוך מבנה המוסד? האם אפשר להפקיר? מי נחשב בעלים? נציין כי חצר המוסד נעולה בפני מי שאינו תלמיד במקום או אנשי הצוות החינוכי.
תשובה: אפשר להפריש מראש ע"י נוסח מיוחד, פנה נא למכון התורה והארץ שימציא לך נוסח מתאים.
שאלה: מי שאינו יכול לקנות דירה: זוג צעיר שמרוויחים וחיים בצמצום והכנסתם יוצאת על מחייתם ושכר דירה ואין באפשרותם לחסוך לדירה, האם יחשבו לעניים שכן באופן זה לא יגיעו לרכישת דירה ר גודל ממוצע של כ-700,000 ש"ח -דירת פריפריה? ביקרא דאורייתא, השאלה נשאלה בהמשך לשאלה "מעשר כספים לקניית דירה"
תשובה: אם הם משתכרים מעל שכר המינימום הם אינם עניים. אך אפשר לתת להם הלוואה ללא ריבית.
שאלה: עניי שכונתך קודמים לקרן מעשרות: אם במקום מגורי יש ישיבה ויש משפחות עניות, האם יותר טוב לנתינת מעשר עני מטבל ודאי לתת להם מלתת לקרן המעשרות? האם על פירות שחנטו בתשע"א עד טו בשבט תשע"ב חל מעשר עני? השאלה נשאלה בהמשך לשאלה "נתינת מעשר עני בימינו"
תשובה: וברכת ד' מי שיודע כיצד לעשות את ההלוואה לעניים, שיהיו מכירי עניים וכל הפרטים ההלכתיים, בודאי מצוה בו יותר מבשלוחו. מי שאינו בקיא בכל הפרטים, עדיף דרך המכונים שבהם יש אנשים שמתמצאים בשאלות אלו. כל פרי שיחנוט על טו בשבט תשע"ב הוא מחוייב במעשר עני. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חיתוך נייר אלומיניום לצורך: האם מותר לחתוך בשבת בשינוי נייר אלומיניום, זאת ע"מ שאוכל להניח שניצל ע"ג פלטה חשמלית? ב
תשובה: אין לחתוך נייר בשבת.
שאלה: מי כתב את שיר השירים?: לכבוד הרב. כידוע שלמה המלך כתב את שיר השירים. לאחרונה נתקלתי בטענה של ביקורת המקרא שלא יכול להיות ששלמה כתב את שיר השירים מכיוון שבשיר השירים מופיעות מילים שהגיעו מהבבלים כמו פרדס ואפיריון, שכידוע השפיעו על עם ישראל הרבה שנים אחרי תקופתו של שלמה המלך. אין לי ספק ששלמה המלך כתב את שיר השירים אבל רציתי לדעת האם יש ביהדות תשובה לטענה זו.
תשובה: : על שלמה ח אומרים שידע אפילו שיחת החיות. השפה הבבלית לא נולדה רק בסוף ימי הבית השני. העם הבבלי הינו עם קדמון. נכון שהוא לא היה מעצמה בזמן שלמה אולם קשרים היו יכולים להתקיים בין העם שלנו לעם הבבלי. היצירה של השפה, מה להכניס בה ומה להוציא ממנה, זה אחד מן הדברים שדורשים כשרון חכמה רב. גם את זאת תרם שלמה לנו.
שאלה: לשטוף חסה ולחכות 3 שעות: 1. רציתי לדעת לגבי חסה, האם מספיק לשטוף אותה במים או שחייבים להשרות גם בסבון?(אישתי אומרת שהסבון לא יורד והורס לה את הסלט). 2. רציתי גם לדעת לגבי שמירה בין בשר וחלב. אני גדלתי בבית על 3 שעות וכשהגעתי לישיבה אחרי שאמרו טענות לגבי זה שזה לא תקין לשמור 3 אז החמרתי ל6 אבל אני רואה שזה עושה צער להורים שלי ששיניתי את מנהגם. האם זה חשוב דווקא 6 או שבאמת יש דעה כזאת של 3? והאם להישאר ב6 או לחזור ל3 כמו הורי?
תשובה: 1. צריך לשטוף בספוג שקרוי ליפה. 2. כן, לדעת הרמ"א וכן הרמב"ם צריך לחכות שש שעות בין בשר לחלב ויש את דעת ר"ת שהתיר אחרי ברכת המזון של ארוחה בשרית לשתות כוס קפה. אין דעה כזאת של שלוש שעות אלא זה נוצר מכורח המציאות באירופה שהיו מסיימים ארוחת צהרים באחת ואז היו שותים תה בארבע והיו מוסיפים חלב ולכן נשאר המנהג שמחכים שלוש שעות והמנהג מסתמך על דעת ר"ת. לכן חשוב וראוי להחמיר ולחכות שש שעות בין בשר וחלב ורצוי שכך תעשה ואין בכך צער של ההורים כי מנהגך הוא טוב.
שאלה: ברכה על מים לאחר שתיית קפה: אם ברכתי על שתיית קפה ולאחר סיומו ברצוני לשתות תה או מים, האם אני צריך לברך בשנית? האם הם נחשבים לסוג אחר של מאכל? מדובר כשלא כיוונתי בזמן הברכה לפטור את כל המשקים שברכתם שהכל.
תשובה: אם אינך רגיל לשתות לאחר הקפה מים או תה והם הובאו לפניך לאחר שסיימת את הקפה עליך לברך שוב 'שהכל'. אם אתה רגיל לשתות תה אחרי הקפה או שהביאו לפניך תה לפני שסיימת את הקפה אינך צריך לברך שוב.  ש"וע רו ה ומ"ב כא-כב
שאלה: אדמת נוכרי בארץ ישראל: לכבוד הרב, ה והברכה! כידוע, יבול חקלאי שגדל בארץ ישראל באדמתו של נוכרי וטופל על ידו פטור ממצוות התלויות בארץ. שאלתי היא: הרי קיימת מצוות "לא תחנם" לפיה אין לתת לנוכרי חנייה בקרקע, ואפילו בשכירות. וכיצד ניתן לטעון שהארץ בעצם גזולה בידם, ואין בכך ממשות של קניין? ובעיקר: כיצד ניתן למכור את האדמה לנכרי למשך כל שנת השמיטה, על פי היתרו של הרב קוק?
תשובה: וברכת ד' הקניין שלהם הוא לגבי העצים והפירות שגדלים בקרקע של נכרים, אמנם הם גזלו מאתנו את הארץ אבל מכיוון שהגזלה הייתה בכיבוש של מלחמה יש להם בעלות פרטית על הקרקע והעצים, להפקיע ממצוות התלוית בארץ. אין הם מפקיעים את קדושת הארץ למעלת ארץ ישראל. גם המכירה בשביעית היא רק לעניין מצוות התלויות בארץ ולא מכירה של מהות הקרקע שהיא קדושת ארץ ישראל שלא בטלה. הבחנה זו בין קדושת ארץ ישראל למעלת הארץ (יישוב, שכינה, קדושה) לבין קדושת ארץ ישראל למצוות מופיעה באריכות בכפתור ופרח (פ"י). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הצהרת כורש: לאחרונה בלימודיי בהיסטוריה נתקלתי בטענות של חלק מהחוקרים שהצהרת כורש היא זיוף, שתי הטענות הן: 1. לא ייתכן שכורש מלך פרס פרסם צו מלכותי בעברית. 2. לא ייתכן שכורש האמין באלוקי ישראל ושאלוקים נגלה אליו ופקד עליו לבנות לו בית בירושלים. האמת שהטענות לא מרשימות אותי אבל הייתי רוצה לדעת האם לכבוד הרב יש תשובה טובה לטענות אלה. אני לומד במקום חילוני והייתי רוצה להציג גם את צידה של היהדות, לצערנו הרב לומדים על כל מיני תרבויות של עמים אבל כשמגיעים היסטוריה שלנו ישר חייבים להיות ספקניים, אולי זו תכונה טובה דווקא כי אנחנו רוצים משהו אמיתי לחלוטין, ולכן אני רוצה לתת לו תשובות כדי ששאר התלמידים החילונים יוכלו לשמוע גם צד אחר.
תשובה: : מסופר שהיו לכורש יועצים שהיו יהודים. אם כונתו היתה ליצר קשר וחבור עם כל המיעוטים שתחת שילטונו ודאי דאג לפייס את היהודים בלשונן.
שאלה: בחור שעזב את השכירות: בחור ששכר חדר בתוך ישיבה בלי חוזה חתום. הבחור עזב את החדר בסוף חודש יולי אך לא החזיר את המפתח, בכוונה שלא לשהות בחדר עד אוקטובר. הישיבה טוענת כי שמרה לבחור את החדר ולכן עליו לשלם גם על החודשים שבהם לא גר שם. הבחור טוען שעזב את החדר על מנת שלא לשהות בו בחודשים אלו. הישיבה לא התנתה את השכירות בכך שעליו לשלם על שנה שלמה. לטענתם הם ניסו להשיגו ולא הצליחו (דבר שלא ייתכן כי ידעו את הכתובת של הבית שלו - כנראה לא ניסו מספיק) מכיוון שהשכירות היא לסטודנטים לבחור היה ברור שהשכירות היא עד סוף שנה הלימודים (סוף יולי) ולכן לא הודיע על עזיבתו אלא סמך על כך שזה ברור שהשכירות היא עד סוף שנת הלימודים. מנהל הישיבה דורש ת על החודשים אוגוסט - אוקטובר ת מלא אע"פ שהבחור לא שהה שם בכלל.
תשובה: צריך לברר מה מקובל וכיצד נוהגת הישיבה ביחס לשאר הסטודנטים השוכרים חדרים, ולנהוג בהתאם. אם המנהג שמשלמים על כל החודשים או שתלוי אם מחזיר את המפתח, אז צריך לשלם את הכל. לא מובן לי מדוע השאיר את המפתח אצלו, האם נשאר ציוד שלו בחדר? אם התשובה חיובית, מסתבר שצריך לשלם על הכל, אך כאמור הכל תלוי במנהג המקובל עם שאר הסטודנטים ועל דעת זה השכירה הישיבה את החדר. הרב ניר אביב
שאלה: אבא אבל בבר מצווה : אבי באבל על מות הסבא ובדקנו בקיצור שולחן ערוך ומצאנו שהוא לא יכול לבוא לבר המצווה שלי השנה מכיון שהוא באבל, האם יש הקלה על בן של אבל? מראש
תשובה: מותר לאבל להשתף במסיבת בר מצוה אם האווירה במסיבה תורנית, דהיינו: שבר המצוה ידרוש דרשה עם תוכן מתאים ולא יפסיקו אותו (יש להסביר זאת מראש למסובים שהאב אבל על אביו ולכן על בר המצוה לדרש בדברי תורה לזכר סבו ללא הפסקה). וכן ייאמרו דברי תורה נוספים. בשעת הריקודים על האב לצאת מהאולם.
שאלה: בדיקת מזוזה בבניין משרדים: א. האם בבנין משרדים בזמן בדיקת המזוזה חובה לשים מזוזה חליפית? ב. האם מותר לשהות במשרד שאין בו מזוזה מספר ימים כאשר בדלת הכניסה הראשית מותקנת מזוזה? השאלה נשאלה בהמשך לשאלה "כניסה לבית ללא מזוזה"
תשובה: א. לא. ב. כן, מותר.
שאלה: רישום נוכחות בלימודים: לרב, בהמשך לשאלה: 1) במקרה שאדם קיבל את התעודת בגרות והלך לעבוד בעבודה שאין צורך לדעת את מה שהוא העתיק לדוג כאן ידע במ"מ זה יהיה ר להראות כביכול שיש לו תעודת בגרות.? כלומר שאלתי: אם הדרישה היא רק לבגרות או 12 שנות לימוד בלי ידע מסויים יהיה ר להראות את הבגרות הנ"ל אע"פ שחלק ממנה לא אמיתי.(בהנחה שאין דרישה למשהו ספציפי)? אלא רק תעודה כללית.או לדוג בגרות באנגלית אדם שהעתיק באנגלית אבל בפועל בעבודה אין דרישה לאנגלית? ואם לא מה ייעשה שכבר התקבל? ובאמת אין צורך לדוג באנגלית.(הוא הכין שיעורים בבית ולמד והשתדל אך בסוף נאלץ גם להעתיק במבחן-אך הוא גם השקיע את מירצו בכך) 2) אני לומד במכללה ויש שיעור בסוף היום שנמשך ממש עד כ9 בערב. אחד החברים רצה לא להיות בשיעור אבל ביקש ממני שארשום אותו כאילו היה. הוא גם אמר שביום הזה הוא הולך לשיעור תורה. האם מותר לי לסייע בידו ולרשום אותו כאילו היה? המטרה היא כמובן נוכחות של 80 מהשיעורים ומי שלא יגיע ל80 אולי לא יוכל לגשת למבחן. בפעם האחרונה המרצה אמר שהוא מעולם לא מנע ממישהו לגשת לבחינה. האם מותר לי לרשום אותו ובכך כנראה הוא יילך לשיעור תורה. כמובן שאח"כ הוא יקרא סיכומים של אחרים וכו ויעשה את המבחן? הרי זה מצריך רק סימון וי או קשקוש הכען חתימה. וגם המרצה נותן לנו את האופציה הזאת אז אולי הוא מעלים עין בגלל שהוא מודע לשעות ולחומר וכו. השאלה נשאלה בהמשך לשאלה "תשובה על גניבת דעת"
תשובה: : על מה שאין נ"מ אין גניבת דעת. אבל בנוגע לרישום חברך נראה שאסור, שהרי אתה ממש עכשיו גונב דעת ויש משמעות לנוכחות עכשיו.
שאלה: הפרדת בשר וחלב על ידי נייר כסף: עד היום השתמשתי בטוסטר אובן אחד לבשרי וחלבי, ובכל שימוש ציפיתי בנייר כסף את החלק בתבנית שבא במגע עם האוכל. לאחרונה קניתי תנור ואני רוצה לייחד אותו לבשרי ואת הטוסטר אובן לחלבי. יש לי מספר שאלות: 1. האם השימוש שעשיתי היה מותר? כלומר, האם מספיק לצפות בנייר כסף ואז להשתמש גם לחלבי וגם לבשרי עם אותה תבנית? יש לציין כי לפעמים התבנית עצמה גם הייתה מתלכלכת, אך מבישול בשרי בלבד. 2. במידה והשימוש לא היה כדין, האם יש תקנה לתבניות? אפילו לשימוש כמגש לתבנית חד פעמית? 3. בכל מקרה, איך אני יכול להכשיר את הטוסטר אובן לשימוש חלבי? אני רוצה לציין שליבון לא בא בחשבון, כי אין לי להביאור.
תשובה: וברכת ד' א. לפי הנאמר בשאלה התבנית התלכלכה בבשר, דהיינו שמעמדה הנוכחי כבשרית. ב. על העבר אין טעם לדון. ג. להכשיר את הטוסטר אובן אפשר על ידי נקוי מוחלט וחימום לחום המקסימלי כ 20 דקות. ד. את התבנית אין אפשרות להכשיר. אם רוצים להשתמש בה כמעמיד לכלי חלבי נראה שיש לנקות היטב לעטוף בנייר כסף חזק, ועל גבי ניר הכסף החזק (שלא נחתך) אפשר להניח סיר חלבי. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סימן משמיים.: השאלה שלי היא כזאת : אני בן 21, מגיל 16 אני וחברים שלי היינו נוסעים באופנועים ועושים דאווינים ומשתוללים. היינו ילדים, הרבה השתנה מאז. בגיל 17 בערך חבר שלנו נהרג מתאונת קטנוע, והבטחנו לאמא שלו שלא נסע יותר על אופנועים, קצת לפני כן גם לי הייתה תאונה עם האופנוע כי די השתגעתי והייתי בניתוח והיה לי גבס ביד כחודש, לפני כחצי שנה אבא שלי קנה אופנוע כבד, והיה משתולל איתו ממש נוסע מהר ויוצא בלילות עוזב את אימא שלי לישון בבית ונוסע עם האופנוע, ולילה אחד הוא עשה תאונה יחסית קטלנית שהוא ניצל ממנה בנס, אם הוא לא היה עם קסדה מקצועית הוא היה מת במקום כי הוא איבד את ההכרה והוא עף 50 מטר באוויר, חשוב לציין אני וכל האחים שלי ( 6 אחים מלבדי ) מאד התקרבנו לקב"ה בתקופה האחרונה, 3 אחים שלי בישיבה ואני ושאר האחים שלי שומרים שבת ומתפללים מניחים תפילין ומשתדלים כמה שיותר להתקרב. אימא שלי לא נגד זה והיא ר עם זה והיא גם מדליקה נרות והיא משתדלת לעזור לנו והיא מתפללת הרבה ( היא עוד לא שומרת שבת אבל היא גם תתחיל ) השאלה שלי היא כזאת, אני עכשיו בלי שום כלי תחבורה, ותכננתי לקנות קטנוע שאני יוכל לנסוע איתו לתפילות לפעמים או בתוך העיר ממקום למקום ואני מפחד שאולי כל הסיפור עם האופנועים הוא היה סימן משמיים שאסור לי לנסוע על אופנועים, אבל מצד שני אני יודע שעכשיו אני כבר לא אשתולל והקטנוע מאד יעזור לי. מה עליי לעשות?
תשובה: ב"ה לך. קראתי את מכתבך והדברים ממש נגעו לליבי. כואב לי לשמוע על ההתנהגויות של הנוער, על הדברים הכל כך מסוכנים שאנשים עושים, בלי שיגבילו אתם, בלי שילמדו אותם להעריך את החיים ולדעת להשתמש בהם נכון, ולחיות נכון. כל כך כואב, שיש כל שנה כל כך הרבה יהודים שנפגעים בגלל דברים שלא אמורים להיות. כל החיפוש הזה של הנאות נועזות כל כך נוגד את היהדות, כל כך נוגד את הקשר שלנו עם אבינו שבשמים, שאוהב אותנו כל כך, ושרוצה כל כך שאנו נשמור על עצמנו. ברוך ה' שיצאתם מכל המקום הזה. זה ממש נפלא, הייני לברך אותך שתזכה אתה וכל משפחתך לחיות באמת ענג נפלא של קשר עם אבינו שבשמים, שהחוויות הנפלאות ביותר יהיו לך הקשר עם ה'. נפלא לשמוע שאתה ואחיך נמצאים במקום אחר, ואשמח לעזור לכם להמשיך להתקדם במקום שלכם, הלאה, קדימה לעוד ועוד חיים של שמחה, לעוד ועוד חיים של קדושה. בנושא ההבטחה שהבטחתם, באופן פשוט ברור שכוונתכם הייתה שלא תיסעו באופן זה של פראות ושל סכנה, ואין לי ספק שהיום אם היית שואל אותה, את האמא הזו שהבטתם לה, היא הייתה אומרת באופן חד משמעי שלא לזה הייתה הכוונה, שהרי ודאי שלא יפריע לה שאתה תיסע עם קטנוע באופן מבוקר ורציני לתפילות ולשאר דברים, ומה שהפריע לה זה האופן שבו התנהגתם אז. לכן דבר איתה והיא תימחל לך על מה שהבטחת לה ואז אין לך בעיה לרכוש לך קטנוע ולנהוג בו בזהירות. שתהיה לך הצלחה רבה, ואשמח לעזור עוד בכל מה שאוכל. הרב יצחק גרינבלט zahig1 gmail.com
שאלה: מה לי לשקר וטענת מיגו: האם יש הבדל בין טענה של "מה לו לשקר" לטענת "מיגו"? זה מילים נרדפות? ואם יש הבדלים, אשמח שהרב יענה מה הם.
תשובה: זהו אותו מושג, אמנם יש אחרונים הסוברים שבחלק מהמקרים המיגו לא בנוי על הראיה "מה לי לשקר" אלא על "כח הטענה", כלומר הואיל ובכוחו לטעון טענה א ולזכות רשאי לטעון גם טענה ב ולזכות (והאריכו האחרונים לבאר מהו ההיגיון בכך).